Twee vas oor karkasse in motor | Maroela Media
Twee vas oor karkasse in motor
Twee mans is in hegtenis geneem nadat daar etlike skaapkarkasse gevind is in die motor waarmee hulle gery het in Schweizer-Reneke in Noordwes.
Kol. Sabata Mokgwabone, woordvoerder van die polisie, het gesê die motor is tydens 'n padblokkade op die pad tussen Schweizer-Reneke en Amalia afgetrek. "Altesaam 14 skaapkarkasse is in die kattebak en op die agterste sitplek gevind."
Volgens Mokgwabone is daar vasgestel dat die skape op 'n plaas in die area gesteel is. "Die verdagtes, albei 30 jaar oud, sal Maandag in die Schweizer-Reneke-landdroshof verskyn."
Noordwes Schweizer Reneke
Vrou wreed aangeval by Fort Klapperkop
Jong mense sterf toe motor teen muur bots
Deksels, is DIT wat van my Schweizer vleis geword het? Ekt' gewonder waar draai hulle so lank. As die boere R18/kg op die hoef kry, en die Supermark sny die karkas op, sit dit op 'n polistireen bakkie en draai dit toe met selofaan….en stoot die prys op na R129/kg toe….dan gaan hierdie situasie al hoe meer en meer gebeur. Vleis het nou smokkelwaarde…
Na dese hou hulle seker spitbraai by die polisiestasie? ;-)
Vrinne, kom ons hou asem op en sien of ons regstelsel die boer wie se eiendom (skape) dit was en die SAPD betrokke gaan ondersteun en verseker dat geregtigheid gaan geskied of net soos in die stede die misdadiger gaan bevoordeel….Maroela hou ons asb ingelig want dit is 'n goeie katalisator om vas te stel hoe goed of vrot ons regstelsel nasionaal is.